**REPUBLIKA SRPSKA**

**VLADA**

**PRIJEDLOG**

**ZAKON**

**O IZMJENAMA I DOPUNAMA ZAKONA O**

**STUDENTSKOM ORGANIZOVANJU**

**Banja Luka, maj 2021. godine**

**Prijedlog**

**ZAKON**

**O IZMJENAMA I DOPUNAMA ZAKONA O**

**STUDENTSKOM ORGANIZOVANJU**

Član 1.

U Zakonu o studentskom organizovanju („Službeni glasnik Republike Srpske“, broj 58/16), u članu 2. u stavu 3. riječi: „Ministarstvo prosvjete i kulture“ zamjenjuju se riječima: „Ministarstvo za naučnotehnološki razvoj, visoko obrazovanje i informaciono društvo“.

Član 2.

U članu 5. u stavu 3. riječi: „zakonskim propisima o studentskom standardu i“ brišu se.

Član 3.

U članu 31. u stavu 7. t. 3) i 4) brišu se.

Stav 10. briše se.

Dosadašnji st. 11. i 12. postaju st. 10. i 11.

Član 4.

U članu 36. poslije stava 2. dodaje se novi stav 3. koji glasi:

„(3) Studentska predstavnička tijela i studentske organizacije su dužni, u roku od 30 dana od dana izbora novog rukovodstva, dostaviti Ministarstvu podatke o novom rukovodstvu radi upisa u Registar iz stava 1. ovog člana.“

Dosadašnji st. 3. i 4. postaju st. 4. i 5.

Član 5.

U članu 39. u stavu 1. poslije tačke 2) dodaje se nova tačka 3) koja glasi:
„3) ne dostavi podatke radi upisa u Registar u skladu sa članom 36. ovog zakona,“.

Dosadašnje t. 3), 4) i 5) postaju t. 4), 5) i 6).

Član 6.

U članu 40. u tački 1) poslije riječi: „projekata“ riječi: „(član 30. stav 3)“ zamjenjuju se riječima: „(član 31. stav 11)“.

Član 7.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: PREDSJEDNIK

Datum: NARODNE SKUPŠTINE

 Nedeljko Čubrilović

**OBRAZLOŽENJE**

**PRIJEDLOGA ZAKONA O IZMJENAMA I DOPUNAMA ZAKONA O**

**STUDENTSKOM ORGANIZOVANJU**

**I USTAVNI OSNOV**

Ustavni osnov za donošenje Prijedloga zakona o izmjenama i dopunama Zakona o studentskom organizovanju sadržan je u Amandmanu XXXII tačka 12. na član 68. Ustava Republike Srpske, prema kome Republika Srpska uređuje i obezbjeđuje brigu o djeci i omladini, obrazovanju, kulturi i zaštiti kulturnih dobara, fizičkoj kulturi, kao i u članu 70. tačka 2. Ustava Republike Srpske, kojim je utvrđeno da Narodna skupština Republike Srpske donosi zakone.

**II USKLAĐENOST SA USTAVOM, PRAVNIM SISTEMOM I**

 **PRAVILIMA NORMATIVNOPRAVNE TEHNIKE**

Prema Mišljenju Republičkog sekretarijata za zakonodavstvo broj: 22.04-020-1035/21 od 26. marta 2021. godine, ustavni osnov za donošenje ovog zakona sadržan je u Amandmanu XXXII tačka 12. na član 68. Ustava Republike Srpske, prema kojem Republika, između ostalog, uređuje i obezbjeđuje i oblast obrazovanja, kao i brigu o djeci i omladini. Takođe, ustavni osnov za donošenje ovog zakona sadržan je i u članu 70. stav 1. tačka 2. Ustava, kojim je utvrđeno da Narodna skupština Republike Srpske donosi zakone.

Republički sekretarijat za zakonodavstvo dao je pozitivno mišljenje na Nacrt zakona o izmjenama i dopunama Zakona o studentskom organizovanju broj: 22.04-020-2864/20 od 23. septembra 2020. godine.

Narodna skupština Republike Srpske je na Četrnaestoj redovnoj sjednici, održanoj 17. februara 2021. godine, usvojila Nacrt zakona o izmjenama i dopunama Zakona o studentskom organizovanju. Narodni poslanici su podržali predloženi tekst Nacrta zakona i nisu dali konkretne primjedbe, a upućeni komentari i sugestije su opšteg karaktera.

Obrađivač zakona je u Obrazloženju Prijedloga zakona naveo da nije bilo razlika između Prijedloga i Nacrta zakona.

Budući da je predmetni zakon usaglašen sa Ustavom, pravnim sistemom Republike Srpske i Pravilima za izradu zakona i drugih propisa Republike Srpske („Službeni glasnik Republike Srpske“, broj 24/14), mišljenje Republičkog sekretarijata za zakonodavstvo je da se Prijedlog zakona o izmjenama i dopunama Zakona o studentskom organizovanju može uputiti dalje na razmatranje.

**III USKLAĐENOST SA PRAVNIM PORETKOM EVROPSKE UNIJE**

Prema Mišljenju Ministarstva za evropske integracije i međunarodnu saradnju broj: 17.03-020-1042/21 od 25. marta 2021. godine, a nakon uvida u propise Evropske unije i analize Prijedloga zakona o izmjenama i dopunama Zakona o studentskom organizovanju, nisu ustanovljeni izvori prava koji su relevantni za predmet uređivanja dostavljenog prijedloga. Zbog toga u Izjavi o usklađenosti stoji ocjena „neprimjenjivo“.

**IV RAZLOZI ZA DONOŠENJE ZAKONA**

Razlog za donošenje izmjena i dopuna Zakona o studentskom organizovanju je što se u periodu od četiri godine koliko je prošlo od usvajanja važećeg Zakona iz 2016. godine, kroz njegovu primjenu u praksi, pokazalo da određena zakonska rješenja treba preciznije ili jasnije ili na drugačiji način urediti.

Takođe, nakon stupanja na snagu Zakona o republičkoj upravi („Službeni glasnik Republike Srpske“, broj 15/18) poslovi visokog obrazovanja, koji su do tada bili u nadležnosti Ministarstva prosvjete i kulture, preneseni su u nadležnost Ministarstva za naučnotehnološki razvoj, visoko obrazovanje i informaciono društvo, te je u skladu sa tim bilo potrebno uskladiti tekst važećeg Zakona sa tom promjenom.

**V RAZLIKE PRIJEDLOGA U ODNOSU NA NACRT ZAKONA**

Narodna skupština Republike Srpske je na 14. redovnoj sjednici, održanoj 16. i 17. februara 2021. godine, razmotrila i prihvatila Nacrt zakona o izmjenama i dopunama Zakona o studenskom organizovanju.

Narodni poslanici su podržali predloženi tekst Nacrta zakona i kroz konstruktivnu diskusiju dali određene sugestije na predloženi Nacrt zakona, bez konkretnih prijedloga. Tekst Prijedloga zakona o izmjenama i dopunama Zakona o studentskom organizovanju je ostao isti u odnosu na Nacrt zakona.

**VI OBRAZLOŽENJE PREDLOŽENIH RJEŠENJA**

Članom 1. ovog zakona vrše se izmjene u članu 2. u stavu 3. važećeg Zakona o studentskom organizovanju jer su nakon stupanja na snagu Zakona o republičkoj upravi („Službeni glasnik Republike Srpske“, broj 15/18) poslovi visokog obrazovanja, koji su do sada bili u nadležnosti Ministarstva prosvjete i kulture, preneseni u nadležnost Ministarstva za naučnotehnološki razvoj, visoko obrazovanje i informaciono društvo.

Članom 2. ovog zakona brisane su riječi u članu 5. u stavu 3. važećeg Zakona koje se odnose na propise studentskog standarda jer su suvišne.

Članom 3. ovog zakona brisane su t. 3) i 4) u članu 31. u stavu 7. kao i stav 10.

Članom 4. ovog zakona dodaje se novi stav 3. u članu 36. važećeg Zakona, a odnosi se na studentska predstavnička tijela i studentske organizacije koje su dužne, u roku od 30 dana od dana izbora novog rukovodstva, da dostave Ministarstvu podatke o novom rukovodstvu radi upisa u Registar.

Članom 5. ovog zakona dodaje se nova tačka 3) u stavu 1. člana 39. važećeg Zakona koja se odnosi na novčane kazne ukoliko se ne dostave podaci radi upisa u Registar u skladu sa članom 36. Zakona.

Članom 6. ovog zakona vrši se izmjena u članu 40. u tački 1), a odnosi se na izmjenu izvršenu u članu 31. stav 11. važećeg Zakona.

Članom 7. ovog zakona propisano je da ovaj zakon stupa na snagu osmog dana od dana objavljivanja u „Službenom glasniku Republike Srpske“.

**VII PROCJENA UTICAJA ZAKONA, DRUGIH PROPISA I OPŠTIH AKATA**

**NA UVOĐENJE NOVIH ILI UKIDANJE POSTOJEĆIH FORMALNOSTI**

**KOJE OPTEREĆUJU PRIVREDNO POSLOVANJE**

Uvidom u sprovedeni proces metodologije kratke procjene uticaja propisa na Prijedlog zakona o izmjenama i dopunama Zakona o studentskom organizovanju, Ministarstvo privrede i preduzetništva u Mišljenju broj: 18.06-020-1018/21 od 26. marta 2021. godine, konstatuje sljedeće:

* Prijedlog je planiran programima rada Vlade Republike Srpske i Narodne skupštine Republike Srpske.
* Obrađivač je analizirao postojeće stanje i definisao problem u Obrascu o sprovođenju skraćenog PUP-a u pripremi i izradi Prijedloga i isti je sastavni dio „Razloga za donošenje zakona“.
* Obrađivač je definisao ciljeve koji se žele postići donošenjem zakona.
* Obrađivač je naveo da je obavio interresorne konsultacije i da je Prijedlog uputio Uniji studenata Republike Srpske.

Kod utvrđivanja opcija za rješenje problema, obrađivač je naveo da se problem može riješiti jedino donošenjem zakona.

U vezi sa uticajem na poslovno okruženje, obrađivač je naveo da Prijedlog neće uticati na poslovno okruženje. Prijedlogom je izvršeno usklađivanje sa Zakonom o republičkoj upravi, kojim je nadležnost za poslove visokog obrazovanja prenesena sa Ministarstva prosvjete i kulture na Ministarstvo za naučnotehnološki razvoj, visoko obrazovanje i informaciono društvo.

U vezi sa uticajem na javne budžete, obrađivač je naveo da Prijedlog neće uticati na budžet. U odnosu na važeći zakon, kojim je utvrđeno da se projekti i programi studentskih organizacija mogu sufinansirati iz budžeta Republike Srpske maksimalno do 80% njihove ukupne vrijednosti, Prijedlogom se ne normira ograničenje i na taj način se stvara mogućnost da određeni projekti, ukoliko se ne potroše sva obezbijeđena sredstva, budu sufinansirani, odnosno finansirani iz istih u potpunosti, odnosno u iznosu njihove ukupne vrijednosti.

U vezi sa socijalnim uticajima, obrađivač je naveo da će Prijedlog pozitivno uticati na ostvarivanje prava i interesa studenata na visokoškolskim ustanovama i podstaći studentske organizacije da realizuju veći broj projekata na teritoriji Republike Srpske, s obzirom na to da se pojednostavljuju opšti kriterijumi na osnovu kojih se vrši vrednovanje i rangiranje prijavljenih programa na javnim konkursima za sufinansiranje programa i projekata studentskih organizacija. Osim toga, Prijedlogom je propisana obaveza dostavljanja podataka o novom rukovodstvu u roku od 30 dana od dana izbora istog, čime će se obezbijediti veći nivo kontrole nad radom studentskih predstavničkih tijela i studentskih organizacija.

U vezi sa uticajem na životnu sredinu, obrađivač je naveo da Prijedlog neće uticati na životnu sredinu.

Kada je u pitanju sprovođenje propisa, obrađivač je naveo da su za primjenu zakona odgovorne ustanove studentskog standarda, studentska predstavnička tijela i Ministarstvo za naučnotehnološki razvoj, visoko obrazovanje i informaciono društvo.

Prijedlogom zakona o izmjenama i dopunama Zakona o studentskom organizovanju nisu propisane formalnosti za građane i poslovni sektor u Republici Srpskoj.

Ministarstvo privrede i preduzetništva utvrdilo je da je obrađivač, prilikom primjene skraćenog procesa procjene uticaja propisa, postupio u skladu sa metodologijom propisanom u t. VI i VIII Odluke o sprovođenju procesa procjene uticaja propisa u postupku izrade propisa.

**VIII FINANSIJSKA SREDSTVA I EKONOMSKA OPRAVDANOST**

 **DONOŠENJA ZAKONA**

Za sprovođenje ovog zakona nisu potrebna dodatna sredstva iz budžeta Republike Srpske.

**PRILOG**

**ZAKON O STUDENTSKOM ORGANIZOVANJU**

(Tekst predloženih izmjena i dopuna ugrađen u tekst Zakona)

Član 2.

1. Članstvo u studentskim organizacijama je dobrovoljno.
2. Zabranjena je svaka diskriminacija studenata po bilo kojoj osnovi, u odnosu na pravo studenata na udruživanje u studentske organizacije, rad i djelovanje u studentskim organizacijama i zastupanje interesa studenata u studentskim organizacijama i izvan studentskih organizacija, kao i u odnosu na druga prava predviđena ovim zakonom.
3. Pravo na članstvo u studentskim organizacijama imaju studenti visokoškolskih ustanova u Republici upisanih u Registar visokoškolskih ustanova koji vodi **Ministarstvo za naučnotehnološki razvoj, visoko obrazovanje i informaciono društvo** (u daljem tekstu: Ministarstvo).

Član 5.

Oblici studentskog organizovanja iz člana 1. ovog zakona mogu biti:

1. studentska predstavnička tijela,
2. studentske organizacije osnovane u skladu sa zakonom kojim se definišu udruženja građana i fondacije i
3. studentska predstavnička tijela u ustanovama studentskog standarda kao predstavnička tijela studenata korisnika usluga ustanove studentskog standarda, čije se osnivanje, djelokrug rada i druga pitanja u vezi sa funkcionisanjem ovog tijela bliže definišu opštim aktom ustanove studentskog standarda.

Član 31.

1. Ministarstvo raspisuje javni konkurs za sufinansiranje programa i projekata studentskih organizacija.

(2) Sredstva za ostvarivanje programa i projekata iz stava 1. ovog člana obezbjeđuju se u budžetu Republike, a vode se u Ministarstvu.

(3) Ministar rješenjem imenuje komisiju za izbor programa ili projekata (u daljem tekstu: komisija).

(4) Komisija iz stava 3. ovog člana ima pet članova.

(5) Lice koje neposredno učestvuje u aktivnostima programa i projekata, a član je komisije ne može učestvovati u radu i dužno je da na vrijeme obavijesti komisiju o tome.

(6) Ministar će u slučaju iz stava 5. ovog člana imenovati drugog člana komisije.

(7) Opšti kriterijumi za vrednovanje i rangiranje prijavljenih programa i projekata su:

 1) kvalitet programa ili projekta i

 2) finansijski plan.

(8) Zadatak komisije je da na osnovu kriterijuma iz stava 7. ovog člana pojedinačno cijeni i vrednuje podnesene programe i projekte, te da objektivnim pristupom izvrši stručno vrednovanje i rangiranje prijavljenih programa i projekata.

(9) Posebni kriterijumi mogu se javnim konkursom dodatno precizirati po pojedinim oblastima.

**(10)** Na osnovu izvještaja o radu komisije i prijedloga za sufinansiranje predloženih programa i projekata ministar donosi rješenje o odobravanju sredstava za sufinansiranje.

**(11)** Ministar donosi Pravilnik o postupku utvrđivanja kriterijuma za sufinansiranje programa i projekata studentskih organizacija.

Član 36.

1. Ministarstvo je dužno da vodi Registar studentskih predstavničkih tijela i drugih studentskih organizacija.
2. Studentska predstavnička tijela i studentske organizacije mogu početi da djeluju nakon upisa u Registar studentskih predstavničkih tijela i drugih studentskih organizacija.

**(3) Studentska predstavnička tijela i studentske organizacije su dužni, u roku od 30 dana od dana izbora novog rukovodstva, dostaviti Ministarstvu podatke o novom rukovodstvu radi upisa u Registar iz stava 1. ovog člana.**

**(4)** Sadržaj, obrasci i način vođenja registra studentskog organizovanja uređuje se Pravilnikom o vođenju Registra studentskih predstavničkih tijela i drugih studentskih organizacija.

**(5)** Ministar donosi Pravilnik iz stava 3. ovog člana.

Član 39.

1. Novčanom kaznom od 2.000 KM do 6.000 KM kazniće se za prekršaj studentsko predstavničko tijelo, odnosno studentska organizacija, ako:
2. djeluje suprotno odredbama ovog zakona koje propisuju nadležnost studentskih predstavničkih tijela i studentskih organizacija,
3. djeluje, a nije upisana u Registar studentskih predstavničkih tijela i drugih studentskih organizacija,

**3) ne dostavi podatke radi upisa u Registar u skladu sa članom 36. ovog zakona,**

**4)** raspolaže finansijskim sredstvima za rad suprotno odredbama ovog zakona,

**5)** stiče sredstva za rad suprotno odredbama čl. 30. i 34. ovog zakona i

**6)** organizuje izbore za studentsko predstavničko tijelo suprotno odredbi čl. 10. i 11. ovog zakona.

1. Za prekršaj iz stava 1. t. 3) i 4) ovog člana kazniće se predsjednik studentskog predstavničkog tijela, odnosno studentske organizacije, novčanom kaznom od 500 KM do 1.500 KM.

Član 40.

 Ministar će u roku od šest mjeseci od dana stupanja na snagu ovog zakona donijeti pravilnik:

1. o sufinansiranju programa i projekata **(član 31. stav 11)** i
2. o Registru studentskog organizovanja (član 36. stav 4).